Diari Oficial de la Generalitat Valenciana


Sumari del DOGV 6657, del 23-11-2011 (2011/11663)

Notificació de la sentència dictada en el judici verbal número 1841/2010.
-------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11154


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici verbal número 1841/2010. [2011/11936]  
Judici verbal 001841/2010  
Demandant: Aguas de Valencia, SA.  
Procurador: M.ª Gloria Benlloch Soriano.  
Demandats: Juan Sanchis Marías i Vicente Soler García.  
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el judici a què es fa referència al marge s'ha dictat la resolució que té el text que, literalment, és com segueix:  
«Sentència número 232/2011  
València, 21 de setembre de 2011  
María Cecilia Torregrosa Quesada, magistrada jutgessa del Jutjat de Primera Instància número 18 de València, he vist aquestes actuacions de judici verbal número 1841/2010, seguides davant d'aquest Jutjat a instàncies d'Aguas de Valencia (AVSA), Omnium Ibérico, SA, (OISA) i Empresa Mixta Valenciana de Aguas, SA, (Emivasa), representats per la procuradora Gloria Benlloch Soriano, i assistida per un lletrat, contra Juan Sanchis María i Vicente Soler García, en situació processal de rebel·lia, sobre la resolució de contracte, i per a reclamar 833,29 euros, i d'acord amb els següents:  
  
Dispositiva  
Estime la demanda formulada per Aguas de Valencia (AVSA), Omnium Ibérico, SA, (OISA) i Empresa Mixta Valenciana de Aguas, SA (Emivasa), representats per la procuradora Gloria Benlloch Soriano, contra Juan Sanchis María i Vicente Soler García, en situació processal de rebel·lia, i dispose:  
1. Declare resolt el contracte de subministrament d'aigua i instal·lació i reparació d'un comptador relatiu a l'immoble, habitatge siti a València, carrer de Salvador Ferrandis Luna, número 20, baixos esquerra, i condemne Juan Sanchis María a pagar a Empresa Mixta Valenciana de Aguas, SA (Emivasa), la quantitat de 466,85 euros en concepte de subministrament d'aigua efectuat i no satisfet, i a pagar els interessos convinguts, o si no n'hi ha un conveni, els legals d'aquesta suma des de la interpel·lació judicial, així com a pagar les factures que es produïsquen des de la interposició de la demanda fins a l'efectivitat de la sentència.  
2n. Condemne el demandat, Vicente Soler García, a sotmetre's a aquesta resolució, i autoritze l'entrada al seu domicili, ordenant que s'adopten totes les mesures que calguen per al cessament efectiu del subministrament d'aigua. I autoritze les demandants a entrar en aquest immoble on es troba instal·lat el comptador per a poder interceptar el pas d'aigua.  
3r. Condemne el demandat, Juan Sanchis María, a pagar a Aguas de Valencia (AVSA) i Omnium Ibérico, SA, (OISA) la quantitat de 366,44 euros, en concepte de subministrament d'aigua efectuat i no satisfet, i a pagar els interessos convinguts, o si no n'hi ha un conveni, els legals d'aquesta suma des de la interpel·lació judicial.  
4t. Tot això amb imposició de costes processals a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació, que cal preparar davant d'aquest Jutjat, dins dels cinc dies següents a la notificació de la resolució, per a l'Audiència Provincial de València.  
  
De conformitat amb la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible que, quan s'anuncie o es prepare, s'haja consignat en l'entitat Banesto, i en el compte de dipòsits i consignacions d'aquest Jutjat i procediment, la suma de cinquanta euros (50 €), fixant-hi com a concepte «Recurs 02 civil-apel·lació».  
Aquesta és la meua sentència, que jutjant en aquesta instància pronuncie, mane i firme».  
Atés que es desconeix el domicili o la residència actuals de la part demandada, Juan Sanchis Marías i Vicente Soler García, s'ha disposat la fixació d'aquest edicte al tauler d'anuncis d'aquest Jutjat, a fi que valga de notificació als demandats esmentats.  
  
València, 22 de setembre de 2011- La secretària judicial: Edurne Zubia Zubimendi.